 Imagini rare. Peste 100 de păsări flamingo au fost observate în Delta Dunării.
Condițiile prielnice, diversitatea habitatelor și ecosistemelor, abundența și varietatea hranei din rezervație atrag specii noi. Inspectorii ecologi din cadrul RBDD au observat 49 exemplare de păsări flamingo. ARBDD: Sunt păsări ce trăiesc în colonii formate din sute de exemplare, depun un singur ou de care au grijă deosebită ambii părinți.
Peste 100 de păsări flamingo au fost observate în Rezervația Biosferei Delta Dunării, anunță Administraţia Rezervaţiei Biosferei Delta Dunării (ARBDD).Condițiile prielnice, diversitatea habitatelor și ecosistemelor, abundența și varietatea hranei din rezervație atrag specii noi sau care au fost văzute sporadic în perimetrul Rezervației Biosferei Delta Dunării.Miercuri, inspectorii ecologi din cadrul RBDD au observat 49 exemplare de păsări flamingo în timpul acțiunilor de monitorizare a zonei strict protejate lac Sarături Murighiol.Tot miercuri, aproximativ 60 de exemplare de păsări flamingo au fost observate pe lacul Tuzla."Penajul acestor magnifice păsări își schimbă culoarea datorită dietei, păsările au nuanțe diferite de roz în funcție de locație și de hrana disponibilă în zonă. Păsările se află în migrație și în perioada formare a perechilor, iar zonele de popas alese pentru hrănire sunt ape puțin adânci. Sunt păsări ce trăiesc în colonii formate din sute de exemplare, depun un singur ou de care au grijă deosebită ambii părinți", scrie Administraţia Rezervaţiei Biosferei Delta Dunării (ARBDD).Sursa foto: ARBDD.